Minecraft

| Minecraft |
| --- | --- |
 Minecraftin logo
Kehittäjä:  Mojang
Julkaisija:  Mojang (PC, mobiili) Microsoft Studios (Xbox 360, Xbox One, Windows Phone) Sony Computer Entertainment (PS3, PS4, PS5, PS Vita,)
Jakelija:  Nintendo eShop, PlayStation Store, Microsoft Store, Google Play ja App Store
Suunnittelija:  Markus Persson (2009–2011) Jens Bergensten (2011– )
Taiteilija:  Kristoffer Zetterstrand Markus Toivonen
Säveltäjä:  Daniel Rosenfeld Lena Raine
Ohjelmoija:  Jens Bergensten
Pelisarja:  Minecraft
Pelimoottori:  Java/LWJGL/C++
Julkaistu:   18. marraskuuta 2011  Microsoft Windows, macOS, LinuxWW 18. marraskuuta 2011 AndroidWW 7. lokakuuta 2011 iOSWW 17. marraskuuta 2011 Xbox 360WW 9. toukokuuta 2012 Raspberry PiWW 11. helmikuuta 2013 PlayStation 3NA 17. joulukuuta 2013 Amazon Fire TVWW 2. huhtikuuta 2014 PlayStation 4WW 4. syyskuuta 2014 Xbox OneWW 5. syyskuuta 2014 PlayStation VitaNA 14. lokakuuta 2014 Windows PhoneWW 10. joulukuuta 2014 Windows 10 EditionWW 29. heinäkuuta 2015 Wii UWW 17. joulukuuta 2015 Apple TVWW 19. joulukuuta 2016 Nintendo SwitchNA 11. toukokuuta 2017 New Nintendo 3DSWW 13. syyskuuta 2017 
Lajityyppi:  Hiekkalaatikko, seikkailu
Pelimuoto:  yksinpeli, moninpeli, verkkopeli
Ikäluokitus:  PEGI: 7
Alusta:  Windows, macOS, Linux, chromebook, Java, Java Applet, Android, iOS, Windows Phone, Xbox 360, Xbox One, Raspberry Pi, PlayStation 3, PlayStation 4, Playstation 5, PlayStation Vita, Wii U, Nintendo Switch, New Nintendo 3DS, Apple TV
Lisenssi:  Suljettu lisenssi
Jakelumuoto:  Blu-ray-levy, digitaalinen lataus, Java-sovelma, optinen levy, pelimoduuli ja digitaalinen jakelu
 Tietokoneversiot:  Java Xbox 360:  Xbox Live -jäsenyys PlayStation 3, 4, 5 ja Vita:  PlayStation Network -jäsenyys 
Virallinen sivusto
Lisää peliartikkeleitaVideopelien teemasivulla
 [ Muokkaa Wikidatassa ] [ ohje ]  
Infobox OK   : 
Minecraft on hiekkalaatikkomainen indie-videopeli, jossa pelaajan on mahdollista tehdä rakennelmia kuutioiden ja muiden eri ominaisuuksien avulla kolmiulotteisessa maailmassa.  Pelin kehityksen aloitti ruotsalainen Markus ”Notch” Persson, ja kehitystä jatkaa Perssonin perustama yritys Mojang. Peli julkaistiin 16. toukokuuta 2009 ja se siirtyi beta-vaiheeseen 20. joulukuuta 2010. Täysversio julkaistiin 18. marraskuuta 2011. Minecraft on saanut vaikutteita Dwarf Fortressista, RollerCoaster Tycoonista, Wurm Onlinesta, Dungeon Keeperistä ja erityisesti Infiniminerista.
Minecraftia kehitettiin noin viikko, minkä jälkeen se julkaistiin, toukokuussa 2009, TIGSource-keskustelupalstalla, jossa se saavutti merkittävän suosion. Peliä on päivitetty jatkuvasti julkaisusta lähtien, ja ollessaan vasta alpha-kehitysvaiheessa sitä myytiin noin miljoona kappaletta, ja se sai paljon huomiota ja ylistäviä arvosteluja. Tammikuussa 2011, alle kuukausi pelin beta-vaiheen alkamisen jälkeen, peliä oli myyty jo miljoona kappaletta. Huhtikuussa 2016 pelin PC/Mac-versiota oli myyty yli 23 miljoonaa kappaletta. Minecraftista on siten tullut maailman myydyin PC-peli.
Nykyään peliä on myyty kaikki alustat mukaan lukien yli 300 miljoonaa kappaletta, ja sillä on noin 140 miljoonaa kuukausittaista pelaajaa. 
Peli sai vuoden 2012 European Games Award -palkinnon sarjassa ”Best European Indie Game”.
Microsoft ilmoitti 15. syyskuuta 2014 ostaneensa Minecraftin kehittämisoikeudet omistavan Mojangin 2,5 miljardin Yhdysvaltain dollarin (2 miljardin euron) kauppahintaan. Samalla pelin alkuperäinen luoja Markus Persson, Jakob Porsér ja Carl Manneh ilmoittivat jättävänsä yhtiön.